Izziņa par atzinumos sniegtajiem iebildumiem

par Ministru kabineta noteikumu projektu „Grozījumi Ministru kabineta 2020.gada 31.marta noteikumos Nr.179
„Noteikumi par dīkstāves pabalstu pašnodarbinātām personām, kuras skārusi Covid-19 izplatība””

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Datums | 2020.gada 6.aprīlī |
|  |  |
| Saskaņošanas dalībnieki | Tieslietu ministrija, Finanšu ministrija, Labklājības ministrija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Labklājības ministrija un Finanšu ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

   |

II. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
|  | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Ministru kabineta noteikumu projekta „Grozījumi Ministru kabineta 2020.gada 31.marta noteikumos Nr.179„Noteikumi par dīkstāves pabalstu pašnodarbinātām personām, kuras skārusi Covid-19 izplatība”” (turpmāk – Projekts) 1.punkts.Projekta sākotnējās ietekmes novērtējuma ziņojums (anotācija) (turpmāk ­ – anotācija) I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Finanšu ministrija:** Lūdzam papildināt noteikumu projektu, paredzot, ka minētais regulējums ir attiecināms arī uz individuālājiem komersantiem (turpmāk arī – IK). IK ir komercreģistrā reģistrēta fiziskā persona, kura valsts sociālās apdrošināšanas obligātās iemaksas atbilstoši likuma “Par valsts sociālo apdrošināšanu” 1.panta 3.punkta “l” apakšpunktam veic kā pašnodarbinātā persona. IK īpašniekiem nav piemērojami Ministru kabineta 2020.gada 26.marta noteikumi Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” un nav piemērojami arī Ministru kabineta 2020.gada 31.marta noteikumi  Nr.179 “Noteikumi par dīkstāves pabalstu pašnodarbinātām personām, kuras skar Covid-19 izplatība”. Ja IK vienlaikus būs darba devējs, tad arī pēc piedāvātajiem grozījumiem Ministru kabineta 2020.gada 31.marta noteikumos Nr.179 “Noteikumi par dīkstāves pabalstu pašnodarbinātām personām, kuras skar Covid-19 izplatība” IK pabalstu nepiešķirs, jo šo noteikumu 10.14.apakšpunktā noteikts, ka Valsts ieņēmumu dienests dīkstāves pabalstu nepiešķir pašnodarbinātām personām, kuras ir darba devēji Darba  likuma izpratnē. Līdz ar to, ja IK vienlaikus būs darba devējs, tad IK pabalstu nepiešķirs. Savukārt, ja IK nebūs darbinieku, tad viņam būs piemērojami Ministru kabineta 2020.gada 31.marta noteikumi Nr.179 “Noteikumi par dīkstāves pabalstu pašnodarbinātām personām, kuras skar Covid-19 izplatība”. Tādējādi, lai novērstu regulējuma trūkumu un IK varētu pretendēt uz dīkstāves pabalstu, ierosinām noteikumu projekta 1.punktā ietverto 4.punktu izteikt šādā redakcijā: „4. Krīzes skartā pašnodarbinātā persona ir fiziskā persona, kas reģistrējusies Valsts ieņēmumu dienestā kā saimnieciskās darbības veicēja, ir veikusi valsts sociālās apdrošināšanas obligātās iemaksas kā pašnodarbinātā persona vai autoratlīdzības saņēmēja, vai ir mikrouzņēmumu nodokļa maksātāja, vai ir individuālais komersants un kura dīkstāves periodā nav guvusi ienākumus no saimnieciskās darbības, izņemot ienākumus, kas saņemti no autortiesību un blakustiesību kolektīvā pārvaldījuma organizācijām, un autoru un izpildītāju saņemto autoratlīdzību.”  | **Ņemts vērā** | Precizēts Projekta 1.punkts šādā redakcijā:„2. Izteikt 4.punktu šādā redakcijā:„4. Krīzes skartā pašnodarbinātā persona ir fiziskā persona, kas reģistrējusies Valsts ieņēmumu dienestā kā saimnieciskās darbības veicēja, ir veikusi valsts sociālās apdrošināšanas obligātās iemaksas kā pašnodarbinātā persona vai autoratlīdzības saņēmēja, vai ir mikrouzņēmumu nodokļa maksātāja, vai ir individuālais komersants, un kura dīkstāves periodā nav guvusi ienākumus no saimnieciskās darbības, izņemot ienākumus, kas saņemti no autortiesību un blakustiesību kolektīvā pārvaldījuma organizācijām, un autoru un izpildītāju saņemto autoratlīdzību.””Precizēts anotācijas I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”:„Fiziska persona var reģistrēt saimniecisko darbību Valsts ieņēmumu dienestā kā individuālais komersants, veicot valsts sociālās apdrošināšanas obligātās iemaksas atbilstoši likuma „Par valsts sociālo apdrošināšanu” 1.panta 3.punkta l) apakšpunktam kā pašnodarbinātā persona. Individuālajam komersantam nav piemērojami MK noteikumi Nr.179. Vienlaikus dīkstāves pabalsts individuālajam komersantam šobrīd nevar tikt piešķirts arī saskaņā ar MK noteikumiem Nr.179. Lai novērstu regulējuma trūkumu un individuālais komersants varētu pretendēt uz dīkstāves pabalstu, Projekts paredz precizēt MK noteikumu Nr.179 4.punktu, papildinot krīzes skarto pašnodarbināto personu definīciju ar individuālajiem komersantiem.” |
| 2. | Projekta 2.punkts un anotācijas sadaļa „Tiesību akta projekta anotācijas kopsavilkums”. | **Finanšu ministrija:** No anotācijas kopsavilkuma izriet, ka noteikumu projekta mērķis ir noteikt kārtību, kādā pašnodarbinātās personas var saņemt dīkstāves pabalstu, lai minētajām personām novērstu pilnīgu ienākumu un iztikas līdzekļu zaudējumu. Tomēr, izvērtējot noteikumu projektā piedāvātos grozījumus, secināms, ka dīkstāves pabalsts tiks piešķirts arī situācijās, kad pašnodarbinātā persona tomēr gūst ienākumus. Tā, piemēram, noteikumu projektā piedāvātā 4.punkta un 6.4.apakšpunkta jaunā redakcija, to papildinot ar izņēmumu, paredz, ka pašnodarbinātai personai būs tiesības saņemt dīkstāves pabalstu arī gadījumos, ja tā gūst ienākumus, kas saņemti no autortiesību un blakustiesību kolektīvā pārvaldījuma organizācijām un autoru un izpildītāju saņemto autoratlīdzību. Ņemot vērā, ka no anotācijas izriet, ka ir personas, kuras saņem minētos ienākumus (kurus paredzēts noteikt kā izņēmumus), kuru apmērs pārsniedz 2020. gadā valstī noteikto minimālo mēneša darba algu, attiecīgi lūdzam izvērtēt, vai šajā gadījumā nebūtu jānosaka, ka, iesniedzot  apliecinājumu, ar kuru pašnodarbinātā persona apliecina, ka dīkstāves periodā tā nav guvusi ienākumus no saimnieciskās darbības, tā norāda arī gūto ienākumu apmēru, kas saņemti no autortiesību un blakustiesību kolektīvā pārvaldījuma organizācijām, un autoru un izpildītāju saņemto autoratlīdzību, lai tādējādi Valsts ieņēmumu dienests varētu izvērtēt jautājumu par dīkstāves pabalsta piešķiršanu/nepiešķiršanu. | **Ņemts vērā** | Precizēts Projekta 2.punkts šādā redakcijā: „2. Izteikt 6.4.apakšpunktu šādā redakcijā:„6.4. apliecinājumu, ka norādītajā periodā pašnodarbinātā persona nav guvusi ienākumus no saimnieciskās darbības, izņemot ienākumus, kas saņemti no autortiesību un blakustiesību kolektīvā pārvaldījuma organizācijām, un autoru un izpildītāju saņemto autoratlīdzību, apliecinājumā norādot saņemto autortiesību atlīdzības apmēru;””Precizēta anotācijas sadaļa „Tiesību akta projekta anotācijas kopsavilkums”:„Lai mazinātu Covid-19 izplatības radītās krīzes ietekmi uz pašnodarbinātām personām, Ministru kabinets 2020.gada 31.martā, pamatojoties uz likuma „Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 2.pantu un 14.panta otro daļu, pieņēma 2020.gada 31.marta noteikumus Nr.179 „Noteikumi par dīkstāves pabalstu pašnodarbinātām personām, kuras skārusi Covid-19 izplatība” (turpmāk – MK noteikumi Nr.179), kas paredz kārtību kādā pašnodarbinātās personas var saņemt dīkstāves pabalstu, lai pašnodarbinātām personām novērstu būtisku ienākumu un iztikas līdzekļu samazinājumu.Ministru kabineta noteikumu projekts „Grozījumi Ministru kabineta 2020.gada 31.marta noteikumos Nr.179 „Noteikumi par dīkstāves pabalstu pašnodarbinātām personām, kuras skārusi Covid-19 izplatība”” (turpmāk – Projekts) precizē kritērijus un prasības, atbilstoši kurām krīzes skartās pašnodarbinātās personas var pieteikties dīkstāves pabalstam.” |
| 3. | Projekta 3.punkts un anotācijas I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Finanšu ministrija:** Lūdzam papildināt noteikumu projektu, precizējot spēkā esošo Ministru kabineta 2020.gada 31.marta noteikumu Nr.179 „Noteikumi par dīkstāves pabalstu pašnodarbinātām personām, kuras skārusi Covid-19 izplatība” 7.2.apakšpunktu, kurā noteikts, ka dīkstāves pabalstu pašnodarbinātai personai vispārējā nodokļu režīmā nosaka 75 procentu apmērā no valsts sociālās apdrošināšanas obligāto iemaksu objekta apmēra pēdējos divos noslēgtajos ceturkšņos, no kura atskaitītas aprēķinātās valsts sociālās apdrošināšanas obligātās iemaksas par minēto periodu, bet ne vairāk kā 700 *euro* mēnesī.No minētā regulējuma izriet, ka objekts, no kura aprēķina pabalsta apmēru, samazinās atkarībā no iepriekš aprēķinātājām valsts sociālās apdrošināšanas obligātajām iemaksām (turpmāk arī – VSAOI). Tādējādi veidojas situācija, jo vairāk iepriekš maksātas VSAOI, jo mazāks ir pabalsta apmērs. Lai nodrošinātu, ka dīkstāves pabalsta apmērs nesamazinātos atkarībā no samaksātā valsts sociālās apdrošināšanas obligāto iemaksu apmēra, nepieciešams precizēt objektu, no kura aprēķina dīkstāves pabalstu.  Patreiz dīkstāves pabalstu darba ņēmējiem nosaka 75% apmērā no darba samaksas pirms nodokļu nomaksas; mikrouzņēmumu nodokļa maksātājiem nosaka 50% apmērā no saimnieciskās darbības apgrozījuma neatskaitot samaksātos nodokļus un izdevumus, kā arī neņem vērā mikrouzņēmuma īpašniekam, kas vienlaikus ir mikrouzņēmumu darbinieks, saņemto atlīdzību, kas nevar būt lielāka par 720 euro, savukārt, pašnodarbinātajam patreiz pabalstu nosaka 75% apmērā no  saimnieciskās darbības ienākumiem (no ieņēmumiem atskaitīti izdevumi) atskaitot aprēķinātās VSAOI. Tādējādi, nosakot objektu, tiek atskaitīts samaksātais nodoklis. Lai nodrošinātu līdzīgu dīkstāves aprēķināšanas principu, ka dīkstāves pabalstu aprēķinot neatskaita VSAOI, ierosinām papildināt noteikumu projektu ar grozījumu spēkā esošo noteikumu 7.2.apkšpunktā, izsakot to šādā redakcijā:“7.2. pašnodarbinātai personai vispārējā nodokļu režīmā – 75 procentu apmērā no attiecīgās personas vidējā valsts sociālās apdrošināšanas obligāto iemaksu objekta apmēra pēdējos divos noslēgtajos ceturkšņos, bet ne vairāk kā 700 euro mēnesī.”  | **Ņemts vērā** | Precizēts Projekta 3.punkts šādā redakcijā:„3. Izteikt 7.2.apakšpunktu šādā redakcijā:„7.2. pašnodarbinātai personai vispārējā nodokļu režīmā – 75 procentu apmērā no attiecīgās personas vidējā valsts sociālās apdrošināšanas obligāto iemaksu objekta apmēra pēdējos divos noslēgtajos ceturkšņos, bet ne vairāk kā 700 *euro* mēnesī.”Precizēts anotācijas I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”:„Šobrīd MK noteikumu Nr.179 7.2.apakšpunkts nosaka, ka dīkstāves pabalstu pašnodarbinātai personai nosaka 75% apmērā no  saimnieciskās darbības ienākumiem (no ieņēmumiem atskaitīti izdevumi), atskaitot aprēķinātās valsts sociālās apdrošināšanas obligātās iemaksas. Tādējādi objekts, no kura aprēķina pabalsta apmēru, samazinās atkarībā no iepriekš aprēķinātājām valsts sociālās apdrošināšanas obligātajām iemaksām, un veidojas situācija, ka, jo vairāk iepriekš maksātas valsts sociālās apdrošināšanas obligātās iemaksas, jo mazāks ir pabalsta apmērs. Lai nodrošinātu, ka dīkstāves pabalsta apmērs nesamazinātos atkarībā no samaksātā valsts sociālo apdrošināšanas obligāto iemaksu apmēra, un nodrošinātu līdzīgu dīkstāves aprēķināšanas principu kā mikrouzņēmumu nodokļa maksātājiem, Projekts paredz precizēt MK noteikumu Nr.179 7.2.apakšpunktu, nosakot, ka pašnodarbinātai personai dīkstāves pabalsta apmēru nosaka 75% apmērā no attiecīgās personas vidējā valsts sociālās apdrošināšanas obligāto iemaksu objekta apmēra pēdējos divos noslēgtajos ceturkšņos, bet ne vairāk kā 700 *euro* mēnesī.” |
| 4. | Projekts un anotācijas I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Labklājības ministrija:**Atbalstām noteikumu projekta tālāku virzību, ja noteikumu projekts tiek papildināts ar normu - “Šo noteikumu 7.1. un 7.2.apakšpunktā minētajai personai, kura dīkstāves laikā atgriežas darbā no bērna kopšanas atvaļinājuma, dīkstāves pabalstu nosaka 100% apmērā no piešķirtā vecāku pabalsta parsešu mēnešu periodu pirms ārkārtējās situācijas izsludināšanas, bet ne vairāk kā 700 *euro* apmērā par kalendāra mēnesi.”Pamatojums – noteikumu projektā nav noteikts objekts, no kura pašnodarbinātajam vai mikrouzņēmumu nodokļa maksātājam aprēķina dīkstāves pabalstu situācijā, kad minētās personas atgriežas darbā no bērna kopšanas atvaļinājuma, un tām nav bruto darba samaksa par iepriekšējo sešu mēnešu periodu pirms ārkārtējās situācijas izsludināšanas.  | **Ņemts vērā** | Projekts papildināts ar jaunu 4.punktu šādā redakcijā:„4. Papildināt noteikumus ar 7.3.apakšpunktu šāda redakcijā:„7.3. Šo noteikumu 7.1. un 7.2.apakšpunktā minētajai personai, kura dīkstāves laikā atgriežas darbā no bērna kopšanas atvaļinājuma, dīkstāves pabalstu nosaka 100 procentu apmērā no piešķirtā vecāku pabalsta parsešu mēnešu periodu pirms ārkārtējās situācijas izsludināšanas, bet ne vairāk kā 700 *euro* apmērā par kalendāra mēnesi.””Papildināts anotācijas I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”:„Lai netiktu diskriminētas tās pašnodarbinātās personas, kuras dīkstāves periodā ir atradušās bērna kopšanas atvaļinājumā, Projekts paredz papildināt MK noteikumus Nr.179 ar 7.3.apakšpunktu, kas nosaka, ka MK noteikumu Nr.179 7.1. un 7.2.apakšpunktā minētajai personai, kura dīkstāves laikā atgriežas darbā no bērna kopšanas atvaļinājuma, dīkstāves pabalstu nosaka 100% apmērā no piešķirtā vecāku pabalsta par sešu mēnešu periodu pirms ārkārtējās situācijas izsludināšanas, bet ne vairāk kā 700 *euro* apmērā par kalendāra mēnesi.” |
| 5. | Anotācijas III sadaļas „Tiesību akta projekta ietekme uz valsts budžetu un pašvaldību budžetiem” 6.punkts. | **Finanšu ministrija:** Tā kā noteikumu projektā piedāvātie grozījumi paplašina dīkstāves pabalsta saņēmēju loku, lūdzam atkārtoti izvērtēt, vai tādējādi netiek radīta papildus negatīvā fiskālā ietekme. Vēršam uzmanību, ka anotācijā norādītais fiskālās ietekmes aprēķins nav mainījies salīdzinājumā ar šobrīd spēkā esošo Ministru kabineta 2020.gada 31.marta noteikumu Nr.179 „Noteikumi par dīkstāves pabalstu pašnodarbinātām personām, kuras skārusi Covid-19 izplatība” anotācijā norādīto.  | **Ņemts vērā** | Precizēts anotācijas III sadaļas „Tiesību akta projekta ietekme uz valsts budžetu un pašvaldību budžetiem” 6.punkta pēdējā rindkopa:„Veicot izdevumu aprēķinus par MK noteikumu Nr.179 fiskālo ietekmi, tie tika balstīti uz pieņēmumu, ka dīkstāves pabalstam pieteiksies 12 221 pašnodarbinātā persona un 13 000 mikrouzņēmumu nodokļu maksātāji. Šajā aprēķina tika iekļautas arī tās personas, kas saņem autoratlīdzības maksājumus no autortiesību un blakustiesību kolektīvā pārvaldījuma organizācijām – 4 343 autortiesību īpašnieki un 4 436 blakustiesību īpašnieki – pieņemot, ka dīkstāves laikā tiem netiks izmaksātas autoratlīdzības no kolektīvā pārvaldījuma organizācijām un citiem tiesību izmantotājiem. Līdz ar to grozījumi MK noteikumos Nr.179 nepaplašina dīkstāves pabalsta saņēmēju loku, un līdz ar to regulējuma izpildei nepieciešamais finansējuma apjoms pēc Projekta pieņemšanas paliek nemainīgs.” |

Uldis Zariņš

Kultūras ministrijas

Valsts sekretāra vietnieks

kultūrpolitikas jautājumos

Tālr. 67330255; Uldis.Zarins@km.gov.lv